Niger - sprog
Niger - sprog, Ca. halvdelen af befolkningen taler det afroasiatiske sprog hausa, og ca. 1 mio. det nigerkordofanske fulani. Af nilosahariske sprog tales bl.a. i SV djerma (ca. 2,1 mio.), omkring Tchadsøen i SØ kanuri (ca. 420.000) og i oasebyerne i NØ teda (ca. 10.000). Tuaregerne i NV taler berbersproget tamasheq (ca. 720.000). Det officielle sprog er fransk, selvom mindre end 10% af befolkningen kan tale, læse og skrive fransk.
Læs mere om Niger.